***МОДЕЛ УГОВОРА О ЈАВНОЈ НАБАВЦИ УСЛУГЕ ЧИШЋЕЊА ПОСЛОВНИХ ПРОСТОРИЈА ОПШТИНЕ ВРЊАЧКА БАЊА***

Закључен дана \_\_\_\_\_\_\_\_\_\_\_\_\_\_\_2025. године између уговорних страна:

1. Општинска управа општине Врњачка Бања, ул. Крушевачка 17, 36210 Врњачка Бања, ПИБ 100917981, матични број 07175981, број рачуна : 840-75640-91 код Управе за трезор Краљево, Филијала Врњачка Бања коју заступа Начелник Општинске управе, Славиша Пауновић (у даљем тексту: Наручилац ), и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_ПИБ:\_\_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_, текући рачун: \_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извршилац).

ОПШТЕ ОДРЕДБЕ:

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23– у даљем тексту: Закон), спровео отворени поступак јавне набавке за набавку услуге – чишћења пословних просторија Општине Врњачка Бања, ЈН бр. 14/25;

- да је Извршилац доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује Понуђач), и која чини саставни део овог уговора;

- да је Наручилац у складу са чланом 146. став 1. Закона, на основу Понуде Извршиоца и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Извршиоца за услугу чишћења пословних просторија општине Врњачка Бања.

Члан 1.

Уговорне стране су сагласне да је предмет овог уговора пружање услуга чишћења пословних просторија зграде општине Врњачка Бања и да се Извршилац обавезује да за рачун Наручиоца врши следеће услуге:

**1)** Свакодневно одржавање чистоће у канцеларијама, просторијама органа општине, салама, ходницима, санитарним блоковима, улазима у објекат општине, степеништима и другим просторијама, и то: чишћење и прање улаза у објекат; чишћење и прање свих ходника, степеништа и гелендера; усисавање меких подних облога; чишћење, прање и гланцање тврдих подних површина (плочица, ламината и других подова и слично); брисање врата и намештаја; брисање разних уређаја (компјутери, телефонски апарати, фотокопир апарати, штампачи и сл.); брисање и гланцање стаклених површина и слично, које дневно додирују запослени или посетиоци; пражњење и брисање корпи за отпатке; избацивање смећа; комплетно одрђавање санитарних блокова; чишћење тоалета (прање лавабоа, брисање и гланцање славина за воду, прање WC шоља, даске са поклопцем, брисање плочица, брисање огледала, брисање прекидача, дозатора и сушача за руке, допуна средстава у дозаторе); допуну папирне галантерије, сапуна и слично

**2)** Периодична услуга чишћења се обављају повремено, и то: брисање ормара, витрина, клима уређаја, радијатора, прање прозора, прање завеса, застава, машинско чишћење и полирање подних облога, машинско прање итисона, тепиха и меблираног намештаја.

Извршилац се обавезује да услуге периодичног одржавања хигијене извршава по следећој динамици:

- брисање ормара, витрина, клима уређаја, радијатора, једанпут месечно;

- прање стаклених површина- прозора зграде – једанпут месечно;

- прање завеса (маркизет, драперије, венецијанери, тракасте 2 пута годишње;

- прање застава по потреби;

- машинско чишћење и полирање подних облога 2 пута годишње;

- машинско прање свих итисона и тепиха 2 пута годишње;

- прање меблираног намештаја (столице, фотеље и слично) једанпут годишње;

- прање расвете – лустери, светлосни носачи, прекидачи, утикачи, по потреби;

Извршилац прикупљено смеће из објекта или око објекта односи се до контејнера, а отпад који се рециклира односи се до простора који су предвиђени за његово прикупљање.

Члан 2.

Извршилац је обавезан да предметну услугу пружа сопственом радном снагом, опремом и хемијским средствима.

Извршилац је такође, обавезан да чишћење и брисање површина наведених у члану 1. овог Уговора обавља у складу са стандардима важећим за одређену врсту материјала.

Члан 3.

Јединична цена услуге ангажовања по радном сату без ПДВ-а са свим зависним трошковима износи \_\_\_\_\_\_\_\_\_\_\_ динара, односно \_\_\_\_\_\_\_\_\_ динара са ПДВ-ом.

Укупно уговорена вредност износи \_\_\_\_\_\_\_\_\_\_\_\_\_ дин. без ПДВ-а, односно \_\_\_\_\_\_\_\_\_\_\_\_\_\_ дин.са ПДВ-ом.

У цену услуга је урачуната и цена потрошног материјала – хемијских средстава потребних за извршење услуге, као и опреме за рад и радне снаге, као и све друге зависне трошкове.

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци добара као и да вредност измене мора да буде мања од 15.000.000,00 динара.

Уколико у периоду важења уговора Влада РС донесе Одлуку о повећању висине минималне цене рада, наручилац ће вршити усклађивање цене радног сата у делу који се односи на Радни сат хигијеничарке – нето и Порези и доприноси по радном сату – на терет запосленог и на терет послодавца ( бруто II) из Обрасца структуре цене, а на основу поднетог захтева пружаоца услуге. О наведеној промени уговорне стране сачиниће анекс овог уговора.

Члан 4.

Уговор ce закључује за период до 12 месеци, рачунајући од дана закључења, с тим што је почетак реализације предметне услуге у 2025. години а завршетак реализације ће бити у 2026. години, истеком 12 месеци, који се рачуна од дана започињања пружања услуге, а што ће се записнички констатовати.

Финансијке обавезе у погледу плаћања предметне услуге које доспевају у 2026. години биће реализоване највише до износа средстава која ће бити одобрена у буџетској 2026. години за ту намену у складу са чл. 7. Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода , захтевају плаћање у више година („Сл. гласник РС“ бр. 21/2014, 18/2019-27).

Члан 5.

Уговорачи констатују да је Извршилац у моменту потписивања овог уговора доставио Наручиоцу, за сваког запосленог вршиоца услуге чишћења, за укупно три лица, доказе из казнене евиденције и исти докази чине саставни део овог уговора.

Уколико дође до замене запосленог вршиоца услуга, Извршилац је дужан да руководиоцу унутрашње јединице Наручиоца, достави за ново лице доказ из казнене евиденције које ће вршити предметну услугу.

Члан 6.

Извршилац је прихватио да услугу чишћења пословних просторија општине Врњачка Бања извршава са распоредом вршилаца услуге на следећи начин:

- три лица, радним данима, у времену од 16,00 до 20,00 часова;

Периодична чишћења се врше суботом у времену од 08,00 до 15,00 часова.

За све периодичне послове чишћења, динамика пружања услуга је оријентациона, уз принцип поштовања договора о потреби чишћења са Наручиоцем.

Извршилац је дужан да услуге обавља професионално, стручно, благовремено и

савесно, ангажовањем захтеваног броја квалификованог особља, савременом опремом и средствима за рад и регистрованим хемијским средствима. Обавезна је примена опреме за заштиту на раду у складу са активностима које се обављају.

Наручилац врши дневну, недељну и месечну контролу извршене услуге.

Члан 7.

Извршилац се обавезује да све уговорене услуге врши квалитетно и одговорно, тако да својим радом ни на који начин не наруши процес рада у пословним просторијама Наручиоца и не оштети имовину Наручиоца.

Извршилац одговара за штету која настане на имовини Наручиоца, а која је проузрокована кривицом ангажованих радника Извршиоца, њиховом намером или непажњом.

ФИНАНСИЈСКО ОБЕЗБЕЂЕЊЕ

Члан 8.

Извршилац је у тренутку закључења овог уговора, као средство финансијског обезбеђења за добро извршење посла, предао наручиоцу оргиналну регистровану бланко соло меницу у висини од 10% од укупне уговорене вредности без ПДВ-а са роком трајања који је дужи од 10 дана од дана уговореног рока за извршење радова. Достављена меница је безусловна и неопозива и саставни је део овог уговора.

Наручилац је овлашћен да безусловно реализују средство финансијског обезбеђења у случају неиспуњења обавеза насталих по овом уговору.

Члан 9.

Извршилац испоставља Наручиоцу електронску фактуру у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236 и Правилником о електронском фактурисању („Службени гласник РС“, бр. 47/2023), која треба да садржи битне елементе из Уговора.

Приликом испостављања електронске фактуре Извршилац ће уписати и ЈБКЈС 08083 за Општинску управу општине Врњачка Бања.

Наручилац се обавезује да плаћање извршених услуга врши у року до 45 (четрдесетпет дана) од дана пријема рачуна (фактуре) са пратећом документацијом, у складу са Законом о роковима измирења новчаних обавеза у комерцијалним трансакцијама („Сл.гласник РС, бр. 119/2012-9, 68/2015-16, 113/2017-230, 91/2019-76, 44/2021-4 (др. закон), 44/2021-8, 130/2021-3, 138/2022-284.

Уз сваки рачун ће бити приложен записник којим се потврђује квантитет ( број сати) и квалитет извршених услуга, потписан од стране лица задуженог за праћење извршења услуге испред Наручиоца и овлашћеног лица Извршиоца.

У року важења уговора Наручилац ће реализовати уговор у складу са квотним планом за извршење буџета.

Члан 10.

Наручилац преко лица задуженог за праћење извршења услуге, врши контролу над извршењем услуге и констатује одговарајуће недостатке у начину извршења услуга. Лице задужено од стране наручиоца за праћење извршења услуге и Извршиоца услуге ће записнички констатовати извршење услуга.

У случају записнички утврђених недостатака у квалитету извршених услуга и очигледних недостатака, Извршилац услуге мора исте отклонити одмах, а уколико и поред писане опомене Извршилац не отклони недостатке утврђене записником, наручилац задржава право да једнострано раскине уговор и реализује меницу, што Извршилац сагласно прихвата.

Члан 11.

Уколико Извршилац у току трајања уговора, од стране овлашћеног представника наручиоца и након две узастопне писане опомене неизвршава уговорене обавезе на начин како је то овим уговором утврђено, Наручилац задржава право да за овај случај активира инструмент обезбеђења и једнострано раскине уговор, што Извршилац сагласно прихвата.

Уговарач Наручилац ће једнострано раскинути уговор са разлога ближе наведених у овом Уговору, као и у свим другим случајевима предвиђеним Законом о облигационим односима који уређују ову материју.

Уговор ће се сматрати раскинутим слањем обавештења о раскиду, препорученом пошиљком.

Члан 12.

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

Члан 13.

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговара се надлежност Привредног суда у Краљеву.

Члан 14.

Потраживања из овог уговора не могу се уступати другим правним или физичким лицима,односно не могу на било који начин бити коришћења као средство обезбеђења према трећим лицима.

Члан 15.

Овај уговор ступа на снагу даном потписивања обе уговорне стране а закључује се на одрђено време и важи до извршења предметног посла.

Члан 16.

Овај уговор сачињен је у 4 (четири) истоветна примерака, од којих свака уговорна страна задржава по 2 (два) примерка.

За Наручиоца: За Извршиоца:

Општинска управа

Општине Врњачка Бања

Начелник

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Славиша Пауновић